ครับผมมีอาการเจ็บตรงกรามข้างล่างหูจี๊ดๆเวลาเคี้ยวและตอนเย็นมีความรู้สึกหน่วงๆตรงที่เดิมแต่ไม่เจ็บเวลาเคี้ยวอาหารอยากทราบว่าเกิดจากอะไรครับเกิดจากต่อมน้ำเหลืองรึเปล่า
สวัสดีค่ะ อาการเจ็บตรงกรามข้างล่างหูจี๊ดๆดังกล่าวมานั้น อาจมีสาเหตุมาจาก ข้อต่อบริเวณขากกรรไกรอักเสบ โดยจะปวดมากขึ้นเวลาอ้าปาก หุบปาก หรือมีต่อมน้ำลายบริเวณกกหูอักเสบ อาจเกิดตามหลังอุบัติเหตุเช่นการกระแทกแรงๆบริเวณดังกล่าวได้ สาเหตุอื่นๆเช่นมีฟันผุมีการอักเสบในช่องปาก การปวดจากปลายเส้นประสาทอักเสบเป็นต้นส่วนอาการของต่อมน้ำเหลืองอักเสบนั้น มักมีก้อนคลำได้ ปวด บวม บริเวณตรงก้อน มากกว่าการปวดจี๊ดๆสัมพันธ์กับการเคี้ยวดังกล่าวมาในเบื้องต้นให้หลีกเลี่ยงการทำท่าทางที่กระตุ้นให้มีอาการปวดได้ รับประทานอาหารอ่อนๆที่ไม่ต้องเคี้ยวมาก แปรงฟันให้สะอาดวันละ 2 ครั้ง และควรไปพบแพทย์ถ้าปวดมากขึ้นเรื่อยๆจนรบกวนการใช้ชีวิต/การรับประทานอาหาร หรือมีก้อนคลำได้ มีฟันผุในช่องปากร่วมด้วย